На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020 и 118/2021), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019,89/2022), члана 11. Одлуке о првом ребалансу буџета општине Гаџин Хан за 2022. годину („Службени лист града Ниша“ број 116/2021,89/2022) и предлога Службе за буџет, финансије и пореску администрацију број 400-932/22-IV/01 од 22.10.2022. године,

Општинско веће општине Гаџин Хан на седници одржаној 24. октобра 2022. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2022. годину (“Службени лист града Ниша” број 116/2021,89/2022):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 66.**

**Економска класификација 499000 - Средства резерве,**

**ОДОБРАВАЈУ СЕ** средства у износу од **100.000,00** динара (стохиљададинара) Дому здравља Гаџин Хан за услуге мртвозорства.

1. Средства из тачке 1. овог предлога распоређују се у оквиру

**Раздео 5**

**Програм 12 – Здравствена заштита**

**1801-0002 – Мртвозорство**

**Функција 720 – Ванболничке услуге**

**Позиција 96**

**-**економска класификација **424000-Специјализоване услуге**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2022. годину и финансијског плана Дома здравља Гаџин Хан утврђено је да на економској класификацији 424900-Остале специјализоване услуге нису планирана довољна средства за ове намене.

Наиме, до 15.10.2022. године утрошено је 397.000,00 динара од планираних 400.000,00 динара (за 10 месеци). У просеку је планирана месечна исплата од око 33.000,00 динара, међутим смртност је последњих месеци повећана. На основу извршених анализа Дома здравља предвиђа се да је потребно обезбедити додатних 100.000,00 динара за наредна два месеца и изменити постојећи уговор склопљен са Општинском управом општине Гаџин Хан.

.

Да би се наведене услуге и даље пружале средства се издвајају из текуће буџетске резерве.

Број: 06-400-500/22-III

У Гаџином Хану, 24.10.2022.године

ПРЕДСЕДНИК

ОПШТИНСКОГ ВЕЋА

Милисав Филиповић